Square Kebab tarjoaa suomalaisten hakemaa laatua | The Baltic Guide OnlineThe Baltic Guide Online
Square Kebab tarjoaa suomalaisten hakemaa laatua
Kebab-annosten kastikkeen tulisuuden saa itse valita.
Turkissa keksitty kebab ja Etelä-Italiassa nykymuotoonsa kehitetty pizza ovat muutamassa vuosikymmenessä nousseet lähes suomalaisen kansallisruoan asemaan. Niinpä suomalainen turisti etsii usein Tallinnasta kebab- tai pizzapaikkaa, jossa laatu on sillä tasolla, johon kotimaassa on totuttu. Keskellä Tallinnaa, Vapaudenaukion jalankulkutunnelissa sijaitseva Square Kebab tarjoaa laatua kohtuuhinnalla.
Omistaja Hasan Günay on tarkka raaka-aineidensa ja valmiiden tuotteidensa laadusta, ja on panostanut myös huippuluokan tekniikkaan. Myöskään hygieniasta Square Kebabissa ei tingitä.
Hasan toimi ravintola-alalla Suomessa 25 vuoden ajan, ja perustaessaan Square Kebabin Tallinnaan vuonna 2011 hänellä oli tarkka käsitys siitä, mitä tasoa suomalainen asiakaskunta annoksilta vaatii. Myös ravintolan kokin 30 vuoden kokemus alalta on laadun tae.
Square Kebabin ruokalistalta löytyvät pizzat, kebabit, saslikit ja salaatit. Juotavaksi löytyy virvoitusjuomia, kahvia, mehuja, olutta ja viiniä. Lounasbuffet toimii arkisin kello 11.30–14.30. Buffassa on tarjolla muun muassa kebablihaa, pizzaa, salaattia, oliiveja ja tuoreita vihanneksia hintaan 7,90 euroa.
Square Kebab ei myy kioskiruokaa, vaan se on aito, viihtyisä 70 asiakaspaikan ravintola, jonka annokset tarjoillaan asiakkaille kunnon valkoisilta lautasilta. Ravintolan tasokkaat raaka-aineet tulevat Suomesta, Saksasta ja Virosta.
Virolaisten ruokabloggareiden pizzatestissä Square Kebab valittiin hinta-laatusuhteeltaan Tallinnan parhaaksi.
Square Kebab
Vabaduse väljak 9, Tallinna
Facebook: SquareKebab
ma–pe 11–21
Ravintolakampanja SÖÖ Tallinn! antaa taas mahdollisuuden ruokailla kympillä Tallinnan vetävämmissä ravintoloissa. Mukana on 21 ravintolaa, joten jokaisen makuun varmasti löytyy … Lue lisää